input: KOMISIJAS ĪSTENOŠANAS REGULA (ES) Nr. 937/2013
  (2013. gada 30. septembris),
  ar ko laikposmam no 2013. līdz 2018. gadam nosaka piešķīruma koeficientus Savienības ieguldījumam Padomes Regulas (EK) Nr. 1234/2007 103.a pantā norādītajā atbalstā ražotāju grupām augļu un dārzeņu nozarē attiecībā uz atzīšanas plāniem, kas paziņoti līdz 2013. gada 1. jūlijam
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1),
  ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 47. panta 4. punkta otro daļu,
  tā kā:
  (1)
  Īstenošanas regulā (ES) Nr. 543/2011 ir noteikta maksimālā robeža attiecībā uz izdevumiem, kas jāfinansē Eiropas Lauksaimniecības garantiju fondam (“Savienības ieguldījums”) saistībā ar Regulas (EK) Nr. 1234/2007 103.a panta 1. punktā minēto atbalstu, un izveidota paziņošanas sistēma, kurā attiecīgās dalībvalstis dara Komisijai zināmas provizoriski pieņemto atzīšanas plānu paredzamās finansiālās sekas.
  (2)
  Īstenošanas regulas (ES) Nr. 543/2011 47. panta 4. punkta otrajā daļā ir paredzēts, ka Komisijai jānosaka piešķīruma koeficienti, pamatojoties uz dalībvalstu paziņojumiem saskaņā ar minētās īstenošanas regulas 38. panta 4. punktu, un kopējais pieejamais Savienības ieguldījums katrai dalībvalstij gadā.
  (3)
  Ar Komisijas Īstenošanas regulu (ES) Nr. 780/2012 (3) ir pilnībā piešķirtas summas 2012. un 2013. gadam un daļēji piešķirtas summas 2014.-2017. gadam.
  (4)
  Pamatojoties uz informāciju, ko dažas dalībvalstis, kuras minētas Regulas (EK) Nr. 1234/2007 125.e pantā, paziņojušas līdz 2013. gada 1. jūlijam saskaņā ar Īstenošanas regulas (ES) Nr. 543/2011 38. panta 4. punktu, šķiet, ka 2014., 2015. un 2016. gadam kopējā pieprasītā Savienības ieguldījuma summa ir pārsniegusi maksimālo apjomu, kas noteikts minētās īstenošanas regulas 47. panta 4. punkta pirmajā daļā, bet 2017. un 2018. gadam kopējā pieprasītā summa nav sasniegusi minēto maksimālo apjomu. Tādējādi attiecībā uz minētajām dalībvalstīm 2014., 2015. un 2016. gadam ir jānosaka piešķīruma koeficients, kas būtu zemāks par 100 %, bet 2017. un 2018. gadam - piešķīruma koeficients 100 %.
  (5)
  Lai nodrošinātu šā pasākuma efektīvu pārvaldību, šai regulai būtu jāstājas spēkā tās publicēšanas dienā,
  IR PIEŅĒMUSI ŠO REGULU.
  1. pants
  Pamatojoties uz paziņojumiem, ko attiecīgās dalībvalstis iesniegušas līdz 2013. gada 1. jūlijam saskaņā ar Īstenošanas regulas (ES) Nr. 543/2011 38. panta 4. punktu, piešķīruma koeficienti un to kopējā pieejamā Savienības ieguldījuma summa katrai dalībvalstij laikposmam no 2013. līdz 2018. gadam ir tāda, kā noteikts šīs regulas pielikumā.
  2. pants
  Šī regula stājas spēkā dienā, kad to publicē Eiropas Savienības Oficiālajā Vēstnesī.
  Šī regula uzliek saistības kopumā un ir tieši piemērojama visās dalībvalstīs.
  Briselē, 2013. gada 30. septembrī